**ACTA DE LA SESSIÓ ORDINÀRIA DEL PLE DE L’AJUNTAMENT DE L’ALBAGÉS**

# Identificació de la sessió

## NÚM SESSIÓ : **06/2011**

### SESSIÓ ORDINÀRIA

# DIA : 27 d’abril de 2011

# HORA : 20:00 hores

### LLOC : Sala de Plens de l'Ajuntament de L’Albagés

**HI ASSISTEIXEN:**

Albert Dones i Antequera

Josep Ramon Cuadrat i Rey

Àlex Seró Bobet

Rosa Montagut i Rey

Joan Juvero Iglesias

**NO HI ASSISTEIXEN SENSE EXCUSAR-SE:**

Salvador Ortiz Prenafeta

Mariano Fuentes Pastor

Actua com a Secretaria Alba Martí Vallès

Una vegada comprovada l’existència del quòrum suficient, per entendre vàlidament constituït el Ple, d’acord amb el que disposa l’article 46.2.c) de la Llei 7/85 de 2 d’abril, Reguladora de les Bases del Règim Local, i 98.c) del Decret Legislatiu 2/2003 de 28 d’abril pel qual s’aprova el Text Refós de la Llei Municipal i de Règim Local de Catalunya, s´inicia la sessió amb el següent:

**ORDRE DEL DIA:**

1.- APROVACIÓ, SI S’ESCAU, DE LES ACTES DE LES SESSIONS ANTERIORS ( SESSIÓ ORDINÀRIA DE 27 DE GENER DE 2011 I SESSIONS EXTRAORDINÀRIES URGENTS DE 3 DE FEBRER, 9 DE FEBRER I 30 DE MARÇ DE 2011).

2.- DONAR COMPTE DELS DECRETS D’ALCALDIA.

3.- PROCEDIR AL SORTEIG DELS MEMBRES DE LA MESA ELECTORAL PER A LES ELECCIONS MUNICIPAL DEL PROPER 22 DE MAIG DE 2011.

4.- ADHESIÓ, SI S’ESCAU, A LA MOCIÓ APROVADA PER LA SESSIÓ PLENÀRIA DEL CONSELL COMARCAL DE LES GARRIGUES CELEBRADA EL DIA 24 DE MARÇ DE 2011, DONANT SUPORT A L’ALCALDE I A LA REGIDORA DE FESTES DE L’AJUNTAMENT DE LES BORGES BLANQUES.

5.- ACORDAR LA PROPOSTA D’AGREGACIÓ DE LA SECRETARIA DEL JUTJAT DE PAU DE CERVIÀ A LES GARRIGUES A L’AGRUPACIÓ DE SECRETARIES DE JUTJATS DE PAU NÚM. 1, AMB SEU A LES BORGES BLANQUES.

6.- APROVAR, SI S’ECAU, LA DONACIÓ DE LA TORRE DEL CASTELL DE L’ALBAGÉS EFECTUADA PER LA SRA. MARIA TRIQUELL SOLA A FAVOR DE L’AJUNTAMENT DE L’ALBAGÉS, AIXÍ COM FACULTAR A L’ALCALDE PER ELEVAR A PÚBLIC L’ACTE SIGNAT PER AMBDUES PARTS EL DIA 15 DE DESEMBRE DE 2010.

7.- APROVACIÓ, SI S’ESCAU, LA DESCRIPCIÓ DEL SÍMBOL DE LA BANDERA MUNICIPAL.

8.- INFORMES D’ALCALDIA.

9. PRECS I PREGUNTES

**ACORD NÚM. 01**

**APROVACIÓ, SI S’ESCAU, DE LES ACTES DE LES SESSIONS ANTERIORS (SESSIÓ ORDINÀRIA DE 27 DE GENER DE 2011 I SESSIONS EXTRAORDINÀRIES URGENTS DE 3 DE FEBRER, 9 DE FEBRER I 30 DE MARÇ DE 2011).**

Atès que en l’acta corresponent a la Sessió ordinària celebrada en data 27 de gener de 2011 es va produir un error de transcripció, el ple procedeix a efectuar l’esmena en aquest acte. En aquest sentit L’ACORD NÚM. 04 queda redactada de la següent manera:

***ACORD NÚM. 04***

***“ACORD D’APROVACIÓ DEL PLEC DE CLÀUSULES ADMINISTRATIVES PARTICULARS QUE HA DE REGIR LA LICITACIÓ DE L’OBRA DENOMINADA “INSTAL·LACIÓ D’UN ASCENSOR A L’AJUNTAMENT DE L’ALBAGÉS” EN EL MARC DEL PLA ÚNIC D’OBRES I SERVEIS DE CATALUNYA CORRESPONENT A L’ANUALITAT DE 2011***

*Atès que l’Ajuntament de L’Albagés en qualitat d’Entitat Local ha resultat beneficiària dins del Pla Únic d’Obres i Serveis de Catalunya corresponent a l’anualitat 2011 amb una subvenció destinada a l’execució de l’obra denominada “Instal·lació d’un ascensor a l’Ajuntament de L’Albagés”*

*Atès que han estat acreditats els motius d’oportunitat i legalitat que han de regir la licitació de l’esmentada actuació així com la necessària i suficient consignació pressupostària a l’objecte de portar a terme l’execució de l’esmentada actuació segons es desprèn de sengles informes el·laborats pel Departament de Secretaria Municipal,*

*Atès que i amb caràcter previ a l’inici del procediment de licitació, cal procedir a l’aprovació del Plec de Clàusules Administratives Particulars que han de regir la present licitació de conformitat amb allò que s’estableix a la vigent Llei 30/2007 de 30 d’octubre ,*

*De conformitat amb les atribucions que han estat conferides al Ple conforme a allò disposat Per tot plegat aquest Plenari*

***ACORDA***

***PRIMER.*** *Aprovar el Plec de Clàusules Administratives Particulars que han de regir la present licitació l’objecte d’executar l’actuació denominada “Instal·lació d’un ascensor a l’Ajuntament de L’Albagés”*

***SEGON.*** *Simultàniament iniciar la licitació la qual es regirà mitjançant el procediment negociat sense publicitat i cursar les invitacions corresponents a aquelles empreses interessades, condicionant-se en qualsevol cas a les possibles al·legacions i/o reclamacions que puguin ésser formulades en el decurs del termini d’exposició pública*

***TERCER.*** *Sotmetre a pública exposició mitjançant edicte comprensiu al Butlletí Oficial de la Província de Lleida, al Diari Oficial de la Generalitat de Catalunya, al taulell d’anuncis de la Corporació Local així com al Perfil del Contractant de la web municipal, del referit Plec de Clàusules Administratives Particulars”*

***VOTACIÓ:*** *S’ACORDA PER UNANIMITAT DELS MEMBRES ASSISTENTS*

Així mateix, el Ple aprova les sessions extraordinàries urgents celebrades el dia 3 de febrer, 9 de febrer i 30 de març de 2011.

***VOTACIÓ:*** *S’ACORDA PER UNANIMITAT DELS MEMBRES ASSISTENTS.*

**ACORD NÚM. 02**

**DONAR COMPTE DELS DECRETS D’ALCALDIA**

Es dona compte dels Decrets d’Alcaldia compresos entre el Decret 12/2011 al 32/2011

El Ple en resta assabentat.

**ACORD NÚM. 03**

**PROCEDIR AL SORTEIG DELS MEMBRES DE LA MESA ELECTORAL PER A LES ELECCIONS MUNICIPAL DEL PROPER 22 DE MAIG DE 2011.**

Els membres assistents procedeixen a efectuar el sorteig.

Un cop realitzat el sorteig, es designen com a membres de la mesa electoral a les següents persones:

* **President/a:** Ana Maria Balagué Moreno
* **President/a Suplent 1r:** Abel José Cuadrat Moya
* **President/a Suplent 2n:**Gemma Maria Amorós Jové
* **Vocal 1r:** José Ramon Balagué Seró
* **Vocal 1r Suplent 1r:** Sergi Seró Font
* **Vocal 1r Suplent 2n:** Santiago Miguel Cuadrat Rey
* **Vocal 2n:** Josep Ramon Rue Cuadrat
* **Vocal 2n Suplent 1r:** José Maria Iglesias Panes
* **Vocal 2n Suplent 2n:** Olga Núria Amorós Jové

El Ple en resta assabentat.

**ACORD NÚM. 04**

**ADHESIÓ, SI S’ESCAU, A LA MOCIÓ APROVADA PER LA SESSIÓ PLENÀRIA DEL CONSELL COMARCAL DE LES GARRIGUES CELEBRADA EL DIA 24 DE MARÇ DE 2011, DONANT SUPORT A L’ALCALDE I A LA REGIDORA DE FESTES DE L’AJUNTAMENT DE LES BORGES BLANQUES**

Atès que el Ple del Consell Comarcal de Les Garrigues en data 24 de març de 2011, va aprovar, entre d’altres, una moció donant suport a l’alcalde i a la regidora de festes de Les Borges Blanques, davant la citació judicial com a imputats, pel desgraciat accident produït al Pavelló Municipal Francesc Macià de Les Borges Blanques durant la celebració de la festa de cap d’any de l’any 2009,

Atès que en dita sessió plenària es va acordar fer arribar l’esmentat acord als ajuntaments de la comarca, als Consells Comarcals, a la Diputació de Lleida, a la FMC, a la ACM i a altres institucions amb la finalitat de que s’hi adhereixin i hi donin el suport institucional,

Per tot l’exposat,

El Ple acorda adherir-se i donar suport institucional a la moció aprovada a la sessió plenària celebrada el dia 24 de març de 2011, donant suport a l’alcalde i a la regidora de festes de l’ajuntament de Les Borges Blanques.

***VOTACIÓ:*** *S’ACORDA PER UNANIMITAT DELS MEBRES ASSISTENTS*

**ACORD NÚM. 05**

**APROVAR LA PROPOSTA D’AGREGACIÓ DE LA SECRETARIA DEL JUTJAT DE PAU DE CERVIÀ A LES GARRIGUES A L’AGRUPACIÓ DE SECRETARIES DE JUTJATS DE PAU NÚM. 1, AMB SEU A LES BORGES BLANQUES.**

Atès que a la comarca de les Garrigues hi ha constituïda una Agrupació de secretaries de Jutjats de Pau formada per Arbeca, Castelldans, el Cogul, els Omellons, Juneda, l’Albagés, la Floresta, Borges Blanques i Puiggròs.

Atès que es considera que seria interessant que el Jutjat de Pau de Cervià de Les Garrigues, pogués formar part d’aquesta Agrupació de les Borges Blanques

Vist que la Direcció General de Recursos de l’Administració de Justícia ens ha tramès a l’Ajuntament de l’Albagés aquest document per tal que el Ple de la Corporació acordi el seu suport.

El Ple de la Corporació acorda, el següent:

Primer.- Donar suport a la incorporació de la secretaria del Jutjat de Pau de Cervià a l’Agrupació de secretaries de Jutjats de Pau núm. 1.

Segon.- Trametre certificat d’aquest acord a la Direcció General de Recursos de l’Administració de Justícia i al Jutjat de Pau de Cervià de Les Garrigues.

***VOTACIÓ:*** *S’ACORDA PERT UNANIMITAT DELS MEMBRES ASSISTENTS*

**ACORD NÚM. 06**

**APROVAR, SI S’ECAU, LA DONACIÓ DE LA TORRE DEL CASTELL DE L’ALBAGÉS EFECTUADA PER LA SRA. MARIA TRIQUELL SOLA A FAVOR DE L’AJUNTAMENT DE L’ALBAGÉS, AIXÍ COM FACULTAR A L’ALCALDE PER ELEVAR A PÚBLIC L’ACTE SIGNAT PER AMBDUES PARTS EL DIA 15 DE DESEMBRE DE 2010.**

De conformitat a l’article 31 del Decret 336/1998, de 17 d’octubre, pel qual s’aprova el Reglament del Patrimoni dels ens locals, l’adquisició de béns a títol lucratiu no és subjecta a cap restricció, i només cal l’acceptació del Ple de la corporació si hi ha condicions, càrrega o un gravamen onerós. Això no obstant, el mateix precepte legal disposa que cal l’acceptació expressa del President de l’ens local.

Atès que en data 15 de desembre de 2010, es va signar un acord privat entre la Sra. Maria Triquell Sola i el Sr. Albert Donés Antequera, en qualitat d’Alcalde i per tant, en representació de l’Ajuntament de l’Albagés, en el qual es va acordar que la Sra. Triquell, transmetia de manera incondicional i gratuïta la seva propietat pel que fa a una part del castell de l’Albagés, a la corporació municipal,

Atès que en el mateix acord l’Alcalde va acceptar expressament aquesta transmissió inter vivos,

Atès que es vol procedir a elevar a públic aquest acord,

Per tot l’exposat,

S’acorda, elevar a públic l’acord signat entre les dues parts esmentades en data 15 de desembre de 2010, així com facultar a l’Alcalde de la corporació per tal de poder realitzar els tràmits que siguin necessaris.

En aquest sentit, la Sra. Montagut manifesta, tot i estar d’acord amb l’exposat, i votar a favor d’elevar a públic l’acord, que se li podria haver comunicat com a membre de l’ajuntament, l’acta signada el dia 15 de desembre de 2010 entre la Sra. Maria Triquell Sola i el Sr. Albert Donés Antequera, simplement a efectes de coneixement i constància.

***VOTACIÓ:*** *S’ACORDA PER UNANIMITAT DELS MEMBRES ASSISTENTS*

**ACORD NÚM. 07**

**APROVACIÓ, SI S’ESCAU, LA DESCRIPCIÓ DEL SÍMBOL DE LA BANDERA MUNICIPAL**

Atès que el Ple d’aquest Ajuntament reunit en sessió ordinària el dia 28 d’octubre de 2010 va aprovar inicialment el projecte d’oficialització de la bandera municipal,

Atès que el projecte ha estat sotmès a informació pública, per un termini de 30 dies, al tauler d’edictes així com al Diari Oficial de la Generalitat de Catalunya núm. 5764 de data 26 de novembre de 2010,

Atès que en el decurs de l’esmentat termini d’exposició pública no ha estat presentada cap reclamació i/o suggeriment,

Atès que un cop complert el tràmit d’informació pública de la proposta de la bandera, cal que el Ple aprovi la descripció d’aquest símbol amb el vot favorable de la majoria absoluta del nombre legal dels seus membres,

Per tot l’exposat,

El Ple acorda per majoria absoluta dels seus membres la descripció del símbol de la bandera municipal de l’Albagés,

Trametre aquest acord, juntament amb l’expedient administratiu, al Departament de Governació i Relacions Institucionals en el termini de 15 dies a comptar des del present acord.

***VOTACIÓ:*** *S’ACORDA PER UNANIMITAT DELS MEMBRES ASSISTENTS*

**8.- INFORMES D’ALCALDIA.**

No n’hi ha.

**9. PRECS I PREGUNTES**

La Sra. Rosa Montagut i Rey formula un prec:

* Pregunta al Sr. Alcalde si es té en compte les queixes realitzades pels veïns pel que fa a les obres que s’estan realitzant al “camí de Les Sisquelles”.
* El Sr. Alcalde li respon que si.
* Seguidament, la Sra. Rosa Montagut proposa que es sol·liciti per escrit a les empreses que hi treballen que vetllin a fi efecte de conservar-lo en el millor dels estats possibles mentre s’està realitzant les obres.
* El Sr. Alcalde li respon que es ho comentarà a la propera reunió que tingui amb l’empesa que està executant l’obra i que si aquesta fes cas omís de la petició, posteriorment se’ls faria arribar la queixa per escrit.

I sense que existeixi cap més assumpte a tractar, el Sr. Alcalde aixeca la sessió quan són les 20:30 hores del nit.

L’Albagés, 27 d’abril de 2011

Vist i plau En dono fe

L’Alcalde, La Secretaria,

Albert Donés Antequera Alba Martí Vallès